CELEX: 62010TA0389
Language: fi
Date: 2015-07-15 00:00:00
Title: Asiat T-389/10 ja T-419/10: Unionin yleisen tuomioistuimen tuomio 15.7.2015 – SLM ja Ori Martin v. komissio (Kilpailu — Kartellit tai muut yhteistoimintajärjestelyt — Jänneteräksen eurooppalaiset markkinat — Hintojen vahvistaminen, markkinoiden jakaminen ja arkaluonteisten kaupallisten tietojen vaihtaminen — Päätös, jossa todetaan SEUT 101 artiklan rikkominen — Yhtenä kokonaisuutena pidettävä, monitahoinen ja jatkettu kilpailusääntöjen rikkominen — Vanhentuminen — Sakkojen määrän laskennasta annetut vuoden 2006 suuntaviivat — Se, että emoyhtiön katsotaan olevan vastuussa kilpailusääntöjen rikkomisesta — Oikeasuhteisuus — Rangaistusten ja seuraamusten yksilöllisyyden periaate — Täysi harkintavalta)

14.9.2015   
            
            
               FI
            
            
               Euroopan unionin virallinen lehti
            
            
               C 302/32
            
         Unionin yleisen tuomioistuimen tuomio 15.7.2015 – SLM ja Ori Martin v. komissio
   (Asiat T-389/10 ja T-419/10) (1)
   
   ((Kilpailu - Kartellit tai muut yhteistoimintajärjestelyt - Jänneteräksen eurooppalaiset markkinat - Hintojen vahvistaminen, markkinoiden jakaminen ja arkaluonteisten kaupallisten tietojen vaihtaminen - Päätös, jossa todetaan SEUT 101 artiklan rikkominen - Yhtenä kokonaisuutena pidettävä, monitahoinen ja jatkettu kilpailusääntöjen rikkominen - Vanhentuminen - Sakkojen määrän laskennasta annetut vuoden 2006 suuntaviivat - Se, että emoyhtiön katsotaan olevan vastuussa kilpailusääntöjen rikkomisesta - Oikeasuhteisuus - Rangaistusten ja seuraamusten yksilöllisyyden periaate - Täysi harkintavalta))
   (2015/C 302/41)
   Oikeudenkäyntikieli: italia
   
      Asianosaiset
   
   
      Kantajat: Siderurgica Latina Martin SpA (SLM) (Ceprano, Italia) (edustajat: asianajajat G. Belotti ja F. Covone) (asia T-389/10) ja Ori Martin SA (Luxemburg, Luxemburg) (edustaja: asianajaja P. Ziotti) (asia T-419/10)
   
      Vastaaja: Euroopan komissio (asiamiehet: aluksi B. Gencarelli, V. Bottka ja P. Rossi, sitten V. Bottka, P. Rossi ja G. Conte)
   
      Oikeudenkäynnin kohde
   
   Vaatimus SEUT 101 artiklan ja ETA-sopimuksen 53 artiklan soveltamismenettelystä (asia COMP/38.344 – Jänneteräs) 30.6.2010 annetun komission päätöksen K(2010) 4387 lopullinen, sellaisena kuin se on muutettuna 30.9.2010 annetulla komission päätöksellä K(2010) 6676 lopullinen ja 4.4.2011 annetulla komission päätöksellä K(2011) 2269 lopullinen, kumoamiseksi ja muuttamiseksi
   
      Tuomiolauselma
   
   
               1)
            
            
               Asiat T-389/10 ja T-419/10 yhdistetään tuomion antamista varten.
            
         
               2)
            
            
               SEUT 101 artiklan ja ETA-sopimuksen 53 artiklan soveltamismenettelystä (asia COMP/38.344 – Jänneteräs) 30.6.2010 annetun komission päätöksen K(2010) 4387 lopullinen, sellaisena kuin se on muutettuna 30.9.2010 annetulla komission päätöksellä K(2010) 6676 lopullinen ja 4.4.2011 annetulla komission päätöksellä K(2011) 2269 lopullinen, 1 artiklan 16 kohta kumotaan siltä osin kuin siinä katsotaan, että Siderurgica Latina Martin SpA (SLM) on osallistunut sopimusten ja yhdenmukaistettujen menettelytapojen kokonaisuuteen jänneteräksen alalla sisämarkkinoilla ja Euroopan talousalueella (ETA) 10.2.1997–14.4.1997.
            
         
               3)
            
            
               Päätöksen K(2010) 4387 lopullinen, sellaisena kuin se on muutettuna päätöksellä K(2010) 6676 lopullinen ja päätöksellä K(2011) 2269 lopullinen, 2 artiklan 16 kohta kumotaan.
            
         
               4)
            
            
               SLM:lle määrätyn sakon määrää alennetaan 19,8 miljoonasta eurosta 19 miljoonaan euroon, joista 13,3 miljoonaa euroa määrätään maksettavaksi yhteisvastuullisesti Ori Martin SA:n kanssa; asetuksen (EY) N:o 1/2003 23 artiklan 2 kohdassa säädetyn liikevaihdon lakisääteisen kymmenen prosentin raja-arvon takia SLM:lle määrätyn sakon lopulliseksi määräksi vahvistetaan 1,956 miljoonaa euroa.
            
         
               5)
            
            
               Kanteet hylätään muilta osin.
            
         
               6)
            
            
               Komissio vastaa omista oikeudenkäyntikuluistaan, ja se velvoitetaan korvaamaan kaksi kolmasosaa SLM:n oikeudenkäyntikuluista ja yksi kolmasosa Ori Martinin oikeudenkäyntikuluista.
            
         
               7)
            
            
               SLM vastaa yhdestä kolmasosasta omia oikeudenkäyntikulujaan.
            
         
               8)
            
            
               Ori Martin vastaa kahdesta kolmasosasta omia oikeudenkäyntikulujaan.
            
         
      (1)  EUVL C 301, 6.11.2010.